**Dyddiad cyhoeddi:** 16 Mawrth 2022

**Cais Rhyddid Gwybodaeth**

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol:**

*“Hoffwn gael sgript o’r cyhoeddiadau awtomatig mewn gorsafoedd (yn Gymraeg ac yn Saesneg) sy’n cael eu chwarae yn eich gorsafoedd. I egluro, dydw i ddim yn gofyn am recordiadau sain o’r cyhoeddiadau hyn, dim ond sgript o’r geiriau sy’n cael eu dweud ynddyn nhw. Os oes gennych chi unrhyw gwestiynau neu unrhyw beth y gallwn ei wneud i addasu’r cais hwn i’w wneud yn haws i’w brosesu, rhowch wybod i mi.”*

**Ar ôl adolygu eich cwestiynau, rydyn ni’n gallu darparu’r wybodaeth ganlynol:**

Rydym wedi gofyn am yr wybodaeth hon gan gyflenwr ein cyhoeddiadau Saesneg mewn gorsafoedd, Worldline. Yn ei dro, derbyniwyd ymateb gan Worldline yn cyfeirio at Adran 12(1) Deddf Rhyddid Gwybodaeth (2000) (‘y Ddeddf’), sy’n caniatáu i awdurdod cyhoeddus wrthod cais os byddai’r gost o ddarparu’r wybodaeth i’r ymgeisydd yn fwy na’r ‘terfyn addas’ fel y’i diffinnir gan y Ddeddf a Rheoliadau Diogelu Data (Terfyn a Ffioedd Addas) 2004. Yn yr achos hwn, byddai angen i Worldline fynd ati i gasglu’r sgriptiau angenrheidiol. Nid yw’r gwaith o gasglu a darparu’r sgriptiau yn rhan o’r cytundeb gwasanaeth arferol; felly byddai cost a fyddai’n fwy na’r terfyn o £450.

Amgaeir copi o’n Datganiad o Ffioedd i chi ei ystyried pe baech yn dymuno talu am yr wybodaeth hon.

Nid yw sgriptiau Cymraeg ar gyfer ein cyhoeddiadau Cymraeg mewn gorsafoedd ar gael i’w rhannu ar hyn o bryd gan eu bod wrthi’n cael eu hadolygu i sicrhau eu bod yn ramadegol gywir, yn dilyn adborth gan gwsmeriaid a rhanddeiliaid.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod yn dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: <https://ico.org.uk/make-a-complaint/>

Yr adran berthnasol i’w dewis fydd "Gwybodaeth Swyddogol neu Gyhoeddus".